12. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ.Φ.141.2/124425 της 27 Οκτ./4  Νοεμ. 1976 (ΦΕΚ Β΄ 1351) Περί μεταφερομένων μαθημάτων εις την Νομικήν Σχολήν του Πανεπιστημίου Αθηνών. Έχοντες υπ’ όψει: α)Τας διατάξεις της παρ. 5 της υπ’ αριθ. 107/1962 πράξεως του Υπουργικού Συμβουλίου, κυρωθείσης δια του άρθρ. 1 του Ν.Δ. 4263/1962 «περί κυρώσεως της υπ’ αριθ. 107/1962 Π.Υ.Σ. περί εισιτηρίων διαγωνισμών δι’ άπαντα τα Ανώτατα Εκπαιδευτικά Ιδρύματα και άλλων τινών διατάξεων». β)Την πρότασιν της Νομικής Σχολής του Πανεπιστημίου Αθηνών, συνεδρία αυτής της 6.10.1976, και γ)Την πρότασιν της Συγκλήτου του αυτού Ιδρύματος, συνεδρία αυτής της 19.10.1976, αποφασίζομεν: 1.Δια του Δ/ετείς φοιτητάς ακαδ. έτους 19761977 και τους επί πτυχίω ήδη ευρισκομένους επιτρέπεται η επί πτυχίω εξέτασις, υπό τον όρον, ότι δεν οφείλουν μαθήματα εκ μεταφοράς πέραν των 3.Εις ην περίπτωσιν, μάθημα τμηματικώς εξεταζόμενον, μεταφερθέν εις το Δ΄ έτος, εξετάζεται και ως μάθημα πτυχιακόν, οι φοιτηταί δεν δύνανται, να εξετασθούν εις το μάθημα τούτο επί πτυχίω, εάν εις προηγουμένην περίοδον δεν υποστούν επιτυχή εξέτασιν του μεταφερθέντος μαθήματος. 2.Φοιτηταί οίτινες εμπίπτουν εις την γενομένην ρύθμισιν υπό του άρθρ. 6 παρ. 1 του Νόμ. 264/1976, δύνανται ανά πάσαν περίοδον να προσέρχωνται εις τας επί πτυχίω εξετάσεις, ανεξαρτήτως αριθμού μεταφερθέντων μαθημάτων εκ προηγουμένων ετών σπουδών. Εις ην όμως περίπτωσιν μάθημα τμηματικώς εξεταζόμενον μεταφερθέν εις το Δ΄ έτος, εξετάζεται και ως μάθημα πτυχιακόν, οι φοιτηταί δεν δύνανται να εξετασθούν εις το μάθημα τούτο επί πτυχίω, εάν εις προηγουμένην περίοδον δεν υποστούν επιτυχή εξέτασιν της μεταφοράς του μαθήματος τούτου. 3.Οι Β/ετείς και Γ/ετείς φοιτηταί ακαδ. έτους 1976/1977, εφ’ όσον ήθελον μεταφέρει μαθήματα τμηματικώς εξεταζόμενα, εις το Δ΄ έτος σπουδών, θα δύνανται να εξετάζωνται εις τα επί πτυχίω μαθήματα, υπό την προϋπόθεσιν ότι δεν θα οφείλουν εκ μεταφοράς πέραν του ενός μαθήματος. Εις ην περίπτωσιν μάθημα τμηματικώς εξεταζόμενον μεταφερθέν εις το Δ΄ έτος, εξετάζεται και ως μάθημα πτυχιακόν, οι φοιτηταί δεν δύνανται να εξετασθούν εις το μάθημα τούτο επί πτυχίω, εάν εις προηγουμένην περίοδον δεν υποστούν επιτυχή εξέτασιν του μεταφερθέντος μαθήματος. «4.Οι πρωτοετείς φοιτηταί του Πανεπιστημιακού έτους 1976-77, εφ’ όσον ήθελον μεταφέρει μαθήματα, τμηματικώς εξεταζόμενα εις το Δ΄ έτος σπουδών, θα δύνανται να εξετάζωνται εις τα επί πτυχίω μαθήματα, υπό την προϋπόθεσιν ότι δεν θα  οφείλουν εκ μεταφοράς ουδέν μάθημα». Η παρ. 4 αντικατεστάθη ως άνω δια της υπ’ αριθ. Φ.141.2/135587 της 24/29 Νοεμ. 1976 (ΦΕΚ Β΄ 1429) ομοίας. 